William Pitt, o Novo

**William Pitt** (alcumado *o Novo*), nado en Hayes (Kent) o 28 de maio de 1759 e finado en Putney (Surrey) o 23 de xaneiro de 1806, foi un político e estadista británico, primeiro ministro en dous períodos por un total de dúas décadas, ademais da persoa máis nova en ocupar ese cargo cando Xurxo III o nomeou á idade de 24 anos en 1783. Foi tamén ministro de facenda en tres ocasións e permaneceu entre 1781 e 1800 como membro da Cámara dos Comúns. Foi coñecido como *o Novo* para distinguilo do seu pai, William Pitt, o Vello.

Como xefe de goberno sentou as bases dunha nova etapa de propseridade despois da guerra de independencia estadounidense. Foi o principal dirixente do Estado durante a loita contra a Francia revolucionaria, adoptando numerosas leis represivas para impedir o contaxio revolucionario (*Aliens Act* ou *Lei de estranxería* de 1793, suspendendo o *habeas corpus* pola *Habeas Corpus Act* de 1794, *Seditious Meetings Act* e *Treason Act* en 1795, e *Newspaper Publication Act* de 1798), e atribúeselle a organización da Terceira Coalición trala ruptura polo Reino Unido da Paz de Amiens. Promoveu as *Combination Laws* de 1799-1800, que prohibiron calquera asociación con fins laborais.
    
A súa formación, orientada ao mundo da política, completouse na universidade de Cambridge e no Lincoln's Inn. Foi elixido membro do Parlamento en 1781 e uniuse a lord Shelburne, dirixente do grupo político ao que anteriormente estivera ligado o seu pai. Shelburne entrou no goberno en 1782 da man de lord Rockingham e pasou a ser primeiro ministro cando este faleceu tres meses despois. Pitt foi nomeado chanceler do *Exchequer* (ministro de facendo) no gabinete de Shelburne e propuxo diversas reformas do sistema administrativo e parlamentario. Abandonou o goberno xunto con Shelburne en abril de 1783, mais en decembro dese mesmo ano o rei Xurxo III nomeouno primeiro ministro, cargo que ocupou durante dezaoito anos.

## Véxase tamén 
### Bibliografía 
* 
* Ehrman, J. P. W., e  Anthony Smith. "Pitt, William (1759–1806)", *Oxford Dictionary of National Biography,* (2004);  online 2009; consultado o 12 de setembro de 2011
* , the standard scholarly history
* Evans,  Eric J. *William Pitt the Younger* (1999) 110 pages; online 
* Furber, Holden. *Henry Dundas: First Viscount Melville, 1741-1811, Political Manager of Scotland, Statesman, Administrator of British India* (Oxford UP, 1931). online
* 
* , breve biografía
* Jupp, Peter. "Grenville, William Wyndham, Baron Grenville (1759–1834)" *Oxford Dictionary of National Biography* (2009) https://doi.org/10.1093/ref:odnb/11501
*
* Leonard, Dick. "William Pitt, the Younger—Reformer Turned Reactionary?." in Leonard, ed. *Nineteenth-Century British Premiers* (Palgrave Macmillan UK, 2008) pp.&nbsp;5–27.
* Mori, Jennifer. *William Pitt & the French Revolution, 1785-1795* (1997) 305pp
* Mori, Jennifer.  "William Pitt the Younger" en R. Eccleshall e G. Walker, eds., *Biographical Dictionary of British Prime Ministers* (Routledge, 1998), pp.&nbsp;85–94
* 
* Rose, J. Holland. *William Pitt and National Revival* (1911); *William Pitt and the Great War* (1912); vol 1; vol 2 gratuíto; 
* ; inclúe extractos da correspondencia de Pitt vol 1 online; vol 2 online
* 

### Ligazóns externas 
* 1791 Caricatura de William Pitt por James Gillray
* Pitt the Younger na páxina web do 10 Downing Street
* *After Words*, entrevista con William Hague sobre o seu libro *William Pitt the Younger*, 27 de febreiro de 2005